tartuNLP/wikipedia-smugri-20251201 huggingface dataset:
Jahmaine Christie

Jahmaine Christie (s. 25. huhtikuuta 1981) on englantilainen karateka. Hän on saavuttanut parhaimmillaan Kyokushinissa Espanjan mestaruuden ja EM-tasolla sijan 7.
Kilpaura.
Maaliskuussa 2013 Christie saavutti Englannin Openin mestaruuden raskaassasarjassa.
Maaliskuussa 2014 Christie saavutti hopeaa Englannin Openissa hävittyään loppuottelun seurakaverilleen Andrew Ramseylle. Marraskuussa Christie oli mukana Puolan Euroopan Openissa, jossa hän putosi jatkosta ensimmäisellä kierroksella hävittyään Kiril Boeville tuomariäänin.
Helmikuussa 2015 Christie voitti Sisiliassa järjestetyn Italian haaste cupin keskisarjan mestaruuden.
Yhdysvaltain mestaruuskisojen hopeaa ja Espanjan mestaruus (2016).
Tammikuussa 2016 saavutti hopeaa Yhdysvaltain mestaruuskilpailussa. Hän hävisi loppuottelussa David Navojanille. Huhtikuussa Christie saavutti Espanjan mestaruuden voitettuaan raskaansarjan loppuottelussa Sebas Rodriguezin. Toukokuussa Christie oli mukana Bulgarian EM-kilpailuissa, jossa hän sijoittui sijalle 15 hävittyään avausottelunsa Ruslan Akhmedoville tuomariäänin. Heinäkuussa Christie kilpaili Fuerteventura Openissa, jossa hän eteni aina loppuotteluun saakka. Christie voitti sitä ennen välierässä Rodrigo Perezin. Loppuottelussa hän hävisi mestaruuden Samuel Quesadalle.
Maaliskuussa 2017 Christie saavutti Espanjan Openissa pronssia. Toukokuussa hän oli mukana Ranskan EM-kilpailuissa. Hän hävisi avauskierroksella lopulta mestaruuden voittaneelle Konstantin Kovalenkolle.
Maaliskuussa 2018 Christie saavutti Espanjan Openissa hopeaa hävittyään loppuottelun Aleksander Bedoshvilille. Toukokuussa hän kilpaili Bulgarian EM-kilpailuissa, jossa Christie putosi alkukierroksella jatkosta, hävittyään turnauksessa lopulta hopealle yltäneelle Goderzi Kapanadzelle.
Espanjan Openissa pronssia ja ensimmäset MM-kilpailut (2019).
Maaliskuussa 2019 Christie saavutti pronssia Espanjan Openissa. Toukokuussa hän puolestaan oli mukana Puolan EM-kilpailuissa, jossa Christie sijoittui 13 parhaan joukkoon hävittyään viimeisessä ottelussaan Maksym Kuziaieville tuomariäänin. Marraskuussa Christie pääsi edustamaan maataan MM-kilpailuihin, jossa hän putosi jatkosta avauskierroksella hävittyään ipponilla Anton Guliaeville.
Marraskuussa 2022 Christie oli mukana Euroopan Openissa, jossa kilpailtiin avoimessa painoluokassa. Hän hävisi avauskierroksella Filip Maksimowiczille ipponilla saatuaan polvesta päähän. Christie oli lopputuloksissa sijalla 18.
Toukokuussa 2023 Christie oli mukana Puolan EM-kilpailuissa, jossa hän eteni suoraan toiselle kierrokselle. Hän kohtasi EM-pronssia voittaneen Andri Meženskyin. Christie hävisi ottelun ja oli lopputuloksissa seitsemäs.
Minna Linja

Minna Linja (o.s. Junttila; s. 1978 Sodankylä) on kuvataiteilija ja kuvataideopettaja joka valmistui Lapin yliopistosta taiteen maisteriksi vuonna 2017. Hän maalaa suurikokoisia abstrakteja ekspressiivisiä teoksia öljyväreillä.
Air Indian lento 855

Air Indian lento 855 oli Air Indian kansainvälinen reittilento Bombayn lentoasemalta Dubain kansainväliselle lentoasemalle. Uudenvuodenpäivän iltana 1978 lentoa operoinut Boeing 747 syöksyi Arabianmereen. Kaikki koneessa olleet 213 matkustajaa ja miehistön jäsentä saivat surmansa onnettomuudessa. Tapaus oli aikansa kolmanneksi pahin lentoturma. 
Taustaa.
Lennolla oli mukana 190 matkustajaa ja 23 miehistön jäsentä. Heistä 20 oli lentoemäntiä. Ohjaamossa oli kolme lentäjää. Kapteeni oli 51-vuotias Madan Lal Kukar, jolla oli lähes 18 000 tunnin lentokokemus, perämies 43-vuotias Indu Virmani, jolla oli yli 4 500 tunnin lentokokemus, ja lentomekaanikkona 53-vuotias Alfredo Faria, jolla oli yli 11 000 tunnin lentokokemus. Lennolla ollut Boeing 747-200, nimeltään "Emperor Ashoka", oli ollut yli kuusi vuotta palveluksessa, ja oli Air Indian ensimmäinen malliaan. 
Tapahtumien kulku.
Lento nousi Bombayn lentoasemalta suunnitellulle reitilleen kello 20:12 paikallista aikaa. Päästäkseen suuntaan kohti Dubaita, kone oli käännettävä oikealle länsiluoteeseen kohti Dubaita. Kun käännös oli suoritettu, kapteenin kallistumamittari näytti teknisen vian vuoksi, että kone oli edelleen kallistuneena oikealle. Kapteeni ihmetteli asiaa, mihin perämies ei reagoinut. Lentomekaanikko sen sijaan huomasi kapteenin mittarin näyttävän eri asentoa kuin ohjaamon keskellä oleva varamittari. Miehistö ei voinut varmistaa asentoa katsomalla ulos, sillä Aurinko oli jo laskenut ja taivas oli pimeä. Kapteeni menetti asentotajunsa ja alkoi kääntää konetta lisääntyvästi vasemmalle. Kallistuman kasvaessa lentomekaanikko yritti varoittaa kapteenia: "Älä katso sitä mittaria..." Siitä huolimatta kone kallistui 108 astetta vasemmalle, mikä aiheutti myös nopean korkeudenmenetyksen. Kone putosi noin 40 asteen syöksykulmassa Arabianmereen vain 101 sekuntia nousun jälkeen.
Onnettomuuden jälkeiset tapahtumat ja tutkinta.
Kun selvisi, ettei kukaan jäänyt henkiin onnettomuudesta, kuolleiden omaiset nostivat Yhdysvalloissa oikeusjutun Boeingia vastaan. Juttu kuitenkin hylättiin.
Onnettomuustutkinnassa todettiin, että onnettomuuden aiheutti pääsyissään kapteenin asentotajun menetys, mikä johtui viallisesta kallistumamittarista. Tämä oli taas johtanut hätäisiin ohjausliikkeisiin ja koneen liikaan kallistamiseen. Osasyyksi todettiin se, ettei perämies puuttunut kapteenin toimintaan tai yrittänyt ottaa konetta hallintaansa. Kallistumamittarin viat eivät ole kovin yleisiä, mutta niitä voi tapahtua raskaiden käännöksien aikaan tai virransyöttöongelmien vuoksi.
Beršad

Beršad () on kaupunki Ukrainan Vinnytsjan alueen Haisynin piirissä. Beršad sijaitsee Etelä-Bugin vesistöön kuuluvien Doh’na- ja Berladynka-sivujokien yhtymäkohdan varrelle, 160 kilometriä aluekeskus Ternopilistä kaakkoon. Kaupungissa on rautatie- ja linja-autoasemat.
Tammikuun keskilämpötila on -5,7 ja heinäkuun +19,6 celsiusastetta. Keskimääräinen vuosisademäärä on 495 millimetriä.
Paikkakunta mainitaan ensimmäisen kerran kirjallisissa lähteissä vuonna 1459 Liettuan suuriruhtinaskunnan etelärajan linnoituksena, tärkeänä suojarakennelmana taisteluissa turkkilaisia ja tataareja vastaan. 1600-luvun alussa asukkaita oli noin 1 650. 1610-luvulla rakennettiin linnoitus, ja paikkakunnasta tuli kasakkojen tukikohta. Linnoitus kuitenkin tuhottiin 1617 turkkilaisten vaatimuksesta. Ukrainalaistet jatkoivat silti seudun asuttamista ja Beršad toimi kasakkarykmentin kotipaikkana. Osmanien valtakunta ulotti hallintansa paikkakunnalle (1672–1699), jonka jälkeen Puolan valta palasi. Puolan toisessa jaossa (1793) paikkakunta siirtyi osaksi Venäjän keisarikuntaa. Vuonna 1797 Beršad sai maalaiskaupungin aseman Podolian kuvernementissä. 1800-luvulla ja 1900-luvun alussa kaupungissa oli huomattavan suuri juutalaisasutus. Väestönlaskennan 1926 mukaan asukkaista 59 prosenttia oli juutalaisia. Kaupungin aseman se sai Ukrainassa vuonna 1966.
Ukrainan tilastokeskus arvio kaupungin väkiluvuksi 12 205 asukasta (1.1.2022). Väestönlaskennassa 2001 asukkaita oli 13 336. Heistä 95 prosenttia oli etniseltä taustaltaan ukrainalaisia ja 3,4 prosenttia venäläisiä. Lisäksi kaupungissa asui muun muassa juutalaisia ja puolalaisia. Ennen kesän 2020 aluehallinnollista uudistusta, Beršad oli Beršadin piirin hallintokeskus. Kesästä 2020 lähtien Beršad on kuulunut Haisynin piiriin.
Sophia Flörsch

Sophia Flörsch (s. 1. joulukuuta 2000 Grünwald) on saksalainen autourheilija. 
Vuonna 2023 hän liittyi Alpine Academy -ohjelmaan.
Ura.
Flörsch aloitti uransa ajamalla Kartingia vuosina 2005-2014. Siellä hän ajoi muun muassa SAKC Championship ja ADAC German Championship -luokkia. Vuonna 2015 Flörsch siirtyi Ginetta Junior Championship -sarjaan. Hän saavutti sarjasta kaksi voittoa, yhden paalupaikan ja neljä palkintosijaa sijoittuen sarjapisteissä 11:nneksi.
Formulat.
Vuonna 2016 Flörsch aloitti formulaluokissa ja ajoi Saksan ADAC Formula 4 -sarjassa. Hän saavutti 25 pistettä ja sijoittui loppupisteissä 19:nneksi. Vuonna 2017 Flörsch jatkoi ADAC F4 -sarjassa saavuttaen kaksi palkintosijaa ja 71 pistettä sijoittuen sarjan 13:nneksi. Samana vuonna hän ajoi yhdeksän kilpailun verran Italian Formula 4 -sarjassa. Vuonna 2018 Flörsch siirtyi kesken kauden Euroopan Formula 3 mestaruussarjaan ajaen Van Amersfoort Racing -tallissa. Hän saavutti kaudella yhden pisteen ja sijoittui sarjapisteissä 22:nneksi. 
Marraskuussa 2018 Flörsch osallistui Macaon Grand Prix F3-kilpailuun. Itse kilpailussa Flörsch kolaroi Jehan Daruvalan kanssa, jonka seurauksena auto sinkoutui Hotel Lisboa käännöksen jarrutuksessa kovalla vauhdilla päin radan turva-aitaa ja sieltä valokuvaajien alueelle, jonka seurauksena hän osui myös Sho Tsuboin autoon ja kahteen valokuvaajaan sekä yhteen ratavirkailijaan. Flörschin ilmoitettiin olevan tajuissaan onnettomuuden jälkeen, ja hänet vietiin sairaalaan yhdessä Tsuboin, kahden valokuvaajan ja ratavirkailijan kanssa. Myöhemmin hänellä diagnosoitiin selkärangan murtuma, jonka vuoksi hänelle tehtiin seuraavana päivänä lähes 10 tuntia kestänyt leikkaus, jonka Van Amersfoort Racing -tallin päällikkö Frits van Amersfoort ilmoitti onnistuneeksi.
Vuonna 2019 Flörsch ajoi Formula Regional European Championship -sarjassa. Hän saavutti 149 pistettä ja sijoittui sarjassa seitsemänneksi. Marraskuussa 2019 Flörsch ajoi jälleen Macaon Grand Prix -kilpailussa viime vuoden onnettomuuden jälkeen. Kilpailun hän kuitenkin joutui jälleen keskeyttämään. Vuonna 2020 Flörsch ajoi FIA Formula 3 Championship -sarjassa Campos Racing -tallissa. Hän ei saavuttanut yhtään pisteitä kauden aikana.
Vuonna 2023 Flörsch teki paluun formula-luokkiin ajaen F3-sarjassa PHM Racing by Charouz -tallissa.
Urheiluautosarjat.
Vuonna 2020 Flörsch teki debyyttinsä urheiluautosarjoissa ja ajoi European Le Mans Series -sarjassa. Samana vuonna hän osallistui ensimmäisen kerran Le Mansin 24 tunnin ajoon yhdessä Tatiana Calderónin ja Beitske Visserin kanssa. Kilpailuissa he sijoittuivat luokkansa yhdeksänneksi ja kokonaiskilpailussa 13:nneksi.
Vuonna 2021 Flörsch kilpaili DTM-sarjassa. Hän keräsi kaudella kahdeksan pistettä sijoittuen sarjapisteissä 18:nneksi. Samana vuonna hän ajoi myös FIA World Endurance Championship -sarjassa LMP2-luokassa keräten 31 pistettä sijoittuen 13:nneksi. Hän ajoi myös kauden viimeisen kilpailun European Le Mans Series -sarjassa ja saavutti kolmannen sijan. Vuonna 2022 Flörsch ajoi neljä kilpailua ELMS-sarjasssa ja saavutti kauden aikana yhden palkintosijan ja 23 pistettä sijoittuen sarjassa 13:nneksi.
Martin Rump

Martin Rump (s. 2. huhtikuuta 1996 Tallinna) on virolainen autourheilija. Hänestä tuli vuonna 2022 ensimmäinen virolainen kuljettaja, joka on osallistunut Le Mansin 24 tunnin ajoon.
Ura.
Rump aloitti kilpauransa vuonna 2011 Formula Renault NEC -sarjasta. Tämän jälkeen hän ajoi vuonna 2013 Formula Renault 1.6 Nordic -sarjassa ja sijoittui siellä sarjapisteissä toiseksi. Vuonna 2014 Rump siirtyi Eurocup Formula Renault -sarjaan. Hän saavutti kahdeksan pistettä sijoittuen sarjan 20:nneksi. Samana vuonna hän ajoi myös Formula Renault Alps -sarjaa. Alkuvuonna 2014 Rump ajoi Uuden-Seelannin Toyota Racing Series -sarjassa saavuttaen kaksi voittoa, kolme paalupaikkaa ja viisi palkintosijoitusta sijoittuen sarjapisteissä viidenneksi.
Vuonna 2015 siirtyi Aasiaan ja ajoi Formula Masters China -sarjassa josta hän saavutti kymmenen voittoa, seitsemän paalupaikkaa ja 16 palkintosijoitusta vieden sarjan mestaruuden. Hän ajoi samana vuonna myös Audi R8 LMS Cup China -sarjassa ja saavutti 20 pistettä ollen sarjassa 15:s. Tämän jälkeen hän siirtyi Asian Le Mans Series -sarjaan kaudeksi 2015-16 ajaen GT Am -luokassa. Vuonna 2016 Rump jatkoi Audi R8 LMS Cup China -sarjassa saavuttaen neljä voittoa, yhden paalupaikan ja kuusi palkintosijoitusta ja sijoittui sarjassa kolmanneksi. Kaudella 2016–17 Rump jatkoi ALMS-sarjassa ja siirtyi LMP3-luokkaan. Vuonna 2017 Rump ajoi Blancpain GT Series Asia -sarjassa saavuttaen yhden palkintosijan sijoittuen sarjan loppupisteissä 19:nneksi. Samana vuonna hän ajoi myös Audi R8 LMS Cup- ja China GT Championship -sarjoja. Vuonna 2018 Rump jatkoi Blancpain GT Series Asia -sarjassa sijoittuen sarjassa neljänneksi. Seuraavana vuonna 2019 hän sijoittui sarjassa seitsemänneksi.
Vuonna 2021 Rump osallistui Span 24 tunnin ajon kilpailuun GT World Challenge Europe Endurance Cup -sarjassa. Vuonna 2022 Rump kilpaili European Le Mans Series -sarjassa GTE-luokassa ja sijoittui sarjassa seitsemänneksi. Samana vuonna hän osallistui Le Mansin 24 tunnin ajoon ja sijoittui luokassaan 11:nneksi. Vuonna 2023 Rump jatkaa ELMS-sarjassa.
Laiturinkylä

Laiturinkylä (myös Laituri tai Laiturin kylä) on kylä Kauhavalla, entisen Alahärmän kunnan alueella. Kylä sijaitsee Lapuanjoen varrella, noin kuuden kilometrin päässä Alahärmän kirkonkylästä. Kauhavan keskustaan matkaa on noin 16 kilometriä. Suurin osa Laiturin pinta-alasta on peltoa. Kylän luoteisosassa on myös metsää. 
Laituri on osa Yliviitalan kylää.
Historia.
Ensimmäinen Laituria koskeva tieto mainitaan Lapuan historiasssa (osa 1 s. 70): "Kun v. 1691 pitäjänsuutariksi mainittu Matti Antinpoika yritti asettua Laitokankaan uudistilalle, oli hänen asetettava takaajat siitä että hän ei vahingoittaisi talollisten niittyjä."
Maininta "-yritti asettua Laitokankaan uudistilalle" on tulkittu siten, että Matti Antinpoika ei ollut Laiturin ensimmäinen asukas. Hän oli kuitenkin se, jonka nimi merkittiin ensimmäisenä maakirjaan ja joka alkoi maksamaan talon veroja, joten häntä on yleisesti pidetty Laiturin ensimmäisenä asukkaana.
Laiturin nimi.
Nimi "Laituri" ei luultavasti viittaa mihinkään laituriin, sillä se on selitettävissä sijaintinsa perusteella. Kaupin talon tyttären ja vävyn uudistila sijaitsi Kaupista katsottuna alueen laidalla. Vanhin nimi "Laitokangas" on luultavasti lyhennyt muotoon Laituri, "laidassa oleva".
Luonto ja maamerkit.
Laiturin läpi kulkevassa Lapuanjoessa on Laiturin kohdalla saari, Laiturinsaari. Laiturinsaari on keskeltä peltoa, joen varsilla on rehevöitymisen seurauksena paljon kasvillisuutta. 
Entinen Ylihärmän rata kulkee Laiturin läpi. Sitä käytetään jalankulun ja pyöräilyn väylänä, ja talvisin moottorikelkkareittinä. Radan varrella on myös Lapuanjoen ylittävä Laiturin rautatiesilta.
Claire Thompson

Claire Thompson (s. 28. tammikuuta 1998) on kanadalainen jääkiekkoilija, joka pelaa puolustajana.
Thompson on Kanadan maajoukkueen pelaajana voittanut olympialaisissa kultaa Pekingissä 2022. Hänet valittiin olympiaturnauksen tähdistökentälliseen. MM-kilpailuissa hän on voittanut kultaa Kanadassa 2021 ja saavuttanut hopeaa jälleen Kanadassa 2023.
Mowinckelin I hallitus

Mowinckelin I hallitus oli Norjan hallitus 25. heinäkuuta 1924 – 5. maaliskuuta 1926. Se oli Venstrestä koostunut vähemmistöhallitus.
Ministerit.
Pääministeri
Ulkoministeri
Oikeusministeri
Maatalousministeri
Kirkko- ja opetusministeri
Puolustusministeri
Sosiaaliministeri
Kauppaministeri
Työministeri
Valtiovarainministeri
Paal Berg

Paal Berg (18. tammikuuta 1873 Hammerfest – 24. toukokuuta 1968 Bærum) oli norjalainen juristi ja Venstren poliitikko. Hän toimi Norjan sosiaaliministerinä vuosina 1919–1920 ja oikeusministerinä 1924–1926. Vuosina 1929–1946 hän oli Norjan korkeimman oikeuden puheenjohtaja. Berg oli keskeisessä asemassa Norjan työmarkkinalainsäädännön luomisessa, ja hän oli Norjan työtuomioistuimen ensimmäinen puheenjohtaja. Norjan miehityksen aikana hän oli yksi vastarintaliikkeen johtajista.
Åndalsnes Avis

Åndalsnes Avis on norjalainen vuonna 1926 perustettu paikallislehti, jonka toimitus on Åndalsnesissä Rauman kunnassa. Lehti ilmestyy kolmesti viikossa ja kuuluu Polaris Media -konserniin.
Ashton Bell

Ashton Bell (s. 7. joulukuuta 1999) on kanadalainen jääkiekkoilija. Hän pelasi aiemmin hyökkääjänä mutta on aikuisten maajoukkuevuosinaan ollut puolustaja.
Bell on Kanadan maajoukkueen pelaajana voittanut olympialaisissa kultaa Pekingissä 2022 sekä MM-kilpailuissa kultaa Kanadassa 2021 ja Tanskassa 2022.
Bell saavutti alle 18-vuotiaiden MM-kilpailuissa hopeaa vuosina 2016, jolloin hänet valittiin turnauksen tähdistökentälliseen, ja 2017, jolloin hän oli joukkueensa kapteeni.
Singaporen kuningas

Singaporen kuningas ("Saint Jack") on Peter Bogdanovichin ohjaama yhdysvaltalainen draamaelokuva vuodelta 1979. Se perustuu Paul Theroux’n romaaniin, josta käsikirjoituksen laati ohjaaja yhdessä Howard Sacklerin kanssa. Elokuvan tuottajia olivat halpaelokuvien tekijä Roger Corman ja Playboy-miljonääri Hugh Hefner.
Elokuva kertoo amerikkalaisesta sutenööristä (Ben Gazzara) 1970-luvun alun Singaporessa. Mies haaveilee ison bordellin perustamisesta palatakseen sitten rikkaana miehenä takaisin Yhdysvaltoihin.
Rooleissa.
Elokuva sai Suomessa ensi-iltansa huhtikuussa 1980. Kolmoskanava esitti sen heinäkuussa 1988.
Agnieszka Sypień

Agnieszka Sypień (s. 24. tammikuuta 1972 Rudna) on puolalainen karateka. Hän on Kyokushinin kolminkertainen maailmanmestari ja 14-kertainen Euroopan-mestari. Sypień on voittanut IKO-liitossa eniten Euroopan mestaruuksia naisottelijoista. Hän on muun muassa 9-kertainen raskaansarjan Euroopan mestari.
Hänen aviomies Sylwester ja poika Patryk ovat molemmat menestyneitä karateottelijoita.
Gene Deitch

Eugene Merril Deitch (8. elokuuta 1924 Chicago, Illinois, Yhdysvallat – 16. huhtikuuta 2020 Praha, Tšekki) oli yhdysvaltalaissyntyinen kuvittaja, animaattori, sarjakuvataiteilija ja elokuvaohjaaja, joka asui Prahassa 1960-luvulta alkaen loppuelämänsä ajan. Deitch teki merkittävän uran erityisesti animaattorina.
Lapsuus ja nuoruus.
Deitch syntyi Chicagossa 8. elokuuta 1924 myyntimies Joseph Deitchin ja Ruth Delson Deitchin pojaksi. Vuonna 1929 perhe muutti Kaliforniaan, ja Deitch kävi koulua Hollywoodissa. Hän valmistui losangelesilaisista high schoolista vuonna 1942.
Ura.
Deitch työskenteli aluksi United Productions of America (UPA) -animaatiostudiolla, jossa hän osallistui muun muassa elokuvien "Munro" ja "Rooty Toot Toot" animointiin. Myöhemmin hän siirtyi Terrytoons-studiolle ja työskenteli siellä muun muassa "Mighty Mouse" -sarjan parissa.
Deitch siirtyi vuonna 1959 Yhdysvalloista Prahaan Tšekkoslovakiaan (nykyinen Tšekki), jossa hän työskenteli animaatiostudiossa nimeltä Bratři v triku (suom. Veljesten animaatiostudio). Hän ohjasi siellä esimerkiksi animaatiot "Munro", josta hän sai Oscar-palkinnon, ja "Herecká génia" (engl. "Acting Genius"). Hän jatkoi työskentelyä Tšekkoslovakiassa ja myöhemmin Tšekissä yli viiden vuosikymmenen ajan.
Vuonna 1961 Deitch aloitti yhteistyön Metro-Goldwyn-Mayer (MGM) -studion kanssa ja ohjasi 13 jaksoa suositusta Tom ja Jerry -animaatiosarjasta. Hänen työnsä Tom ja Jerry -sarjassa erottui omaperäisenä ja tyyliltään hieman erilaisena verrattuna sarjan aiempiin versioihin. Deitchin jaksoissa animaatio sai hieman karkeamman ja eksentrisemmän ilmeen, ja hän toi sarjaan uusia hahmoja ja tapahtumapaikkoja.
Arkkitehtitoimisto CJN

Arkkitehtitoimisto CJN Oy (aiemmin Castrén–Jauhiainen–Nuuttila ja Jauhiainen–Nuuttila) on suomalainen arkkitehtitoimisto, joka on nykyään osa KVA Design Groupia. Sen perustivat arkkitehdit Heikki Castrén, Juhani Jauhiainen ja Marja Nuuttila. Toimisto tunnetaan muun muassa suunnittelemistaan suurista toimistorakennuksista.
Historia.
CJN:n perustajat työskentelivät alkujaan Viljo Revellin arkkitehtitoimistossa, jota Heikki Castrén johti Revellin ollessa Kanadassa toteuttamassa Toronton kaupungintaloa. Revellin kuoltua yllättäen vuonna 1964 toimiston muut arkkitehdit jatkoivat sen toimintaa ja perustivat vuonna 1965 arkkitehtitoimisto Heikki Castrén &amp; Co:n jatkamaan keskeneräisiä suunnitteluhankkeita. Vuonna 1972 sen seuraajaksi perustettiin Castrén–Jauhiainen–Nuuttila Oy. Vuodesta 1974 toimisto käytti myös nimeä CJN Oy. Castrénin kuoltua toimiston nimenä oli vuosina 1980–1988 Jauhiainen–Nuuttila Oy. Marja Nuuttila luopui osakkuudesta vuonna 1988, minkä jälkeen nimenä oli jonkin aikaa Jauhiainen–CJN Ky, ja sittemmin pelkkä CJN Oy. Toimiston mainittaviin arkkitehteihin kuuluivat myös muun muassa Mirja Castrén ja Juhani Katainen.
Castrén–Jauhiainen–Nuuttilalla oli merkittävä rooli suomalaisessa toimistorakentamisessa, ja sen arkkitehtien on sanottu olleen alansa huippuja Suomessa erityisesti 1960–1980-luvuilla. Sen suunnittelemia tunnettuja kohteita ovat muun muassa niin sanottu Nesteen torni eli nykyinen Accountor Tower Espoossa, Pohjola-talo Kouvolassa ja Pasilan virastokeskus sekä sittemmin purettu Pasilan rautatieasema Helsingissä. Nesteen torni oli pitkään Suomen korkein tornitalo, Pasilan virastokeskus puolestaan Suomen suurin toimistorakennus kerrosneliöissä laskettuna. Vuosina 1975–1986 toimisto suunnitteli rakennuksia Libyaan, Kuwaitiin, Algeriaan ja Vietnamiin yhteistyössä arkkitehti Kari Virran kanssa.
Vuonna 2016 CJN:n omistaneet yrittäjä-arkkitehdit Juhani Jauhiainen, Kari Somma, Eero Valtiala, Hannu Mikola, Olli Rouhiainen ja Veli-Markku Kukkanen myivät yrityksen Vartola Oy:lle, joka oli Kalle Vartolan perustaman KVA Arkkitehdit -toimiston pääomistaja. Nykyään CJN, KVA ja arkkitehtitoimisto Mika Päivärinne Oy muodostavat yhdessä KVA Design Groupin.
Suunnittelutöitä.
Luettelon yleislähteet:
Koverin lentokenttä

Koverin lentokenttä oli suomalaisten jatkosodassa käyttämä lentokenttä Venäjällä Karjalan tasavallassa, Aunuksen kaupungissa. Se valmistui tammikuussa 1944. Kentän pituus oli yksi kilometri, ja leveimmillään kenttä oli noin 150 metriä leveä. Kentän rakensivat venäläiset sotavangit sekä samalle vankileirille sijoitetut poliittisista syistä tuomitut suomalaiset vangit. Kenttää käytti Suomen ilmavoimien Lentolaivue 32:n toisen lentueen Curtiss Hawk koneet.
Kentällä sijaitsi rakennukset päivystäville lentäjille, radistille sekä mekaanikoille. Lisäksi kentällä oli majoitustilana toimiva parakki. Alueella oli myös ruokala, jossa palveli ja asui lotta. Etäämmällä Aunusjoen varressa olivat erikseen asuinrakennukset, sekä rantasauna. 
Kentän kiitotie tuhottiin 18. kesäkuuta 1944 kaivamalla siihen ojia ja kuoppia. Lopullisesti lentokenttä tuhottiin venäläisten suurhyökkäyksen alettua räjäyttämällä se 25. kesäkuuta 1944. Curtiss Hawkit siirrettiin operoimaan Uomaan lentokentälle, Sääksjärvelle, Pitkärannan ja Kolatselän välille.
Kappelisatama

Kappelisatama (ruots. "Kapellhamnen") on kaupunginosa Hangossa, Uudellamaalla. Kaupunginosa on saanut nimensä paikalla todennäköisesti jo 1400-luvulla sijainneesta kappelista. Ensimmäiset kirjalliset lähteet kappelista ovat vuodelta 1631. Nykyisin kappelin tarkempi sijainti ei ole tiedossa, mutta vuonna 2006 kappelin hautausmaa löytyi. Vuonna 1935 Hangon kotiseutututkimuksen ystävät pystyttivät Kappelisatamaan muistomerkin paikalle, jossa kappelin on luultu sijaitsevan.
Sergio (nimi)

Sergio on italian- ja espanjankielinen miehen etunimi. Se äännetään italiaksi ja espanjaksi . Portugalin kielessä vastaava miehen etunimi on Sérgio (). Nimet Sergio ja Sérgio perustuvat latinankieliseen nimeen Sergius. Ne ovat näin ollen samaa alkuperää kuin venäjänkielinen miehen etunimi Sergei.
Suomessa etunimi Sergio on vuoteen 2023 mennessä annettu alle 332 miehelle ja alle kymmenelle naiselle. Etunimi Sérgio on annettu alle 61 miehelle ja alle kymmenelle naiselle.
Tunnettuja Sergio- ja Sérgio-nimisiä.
Lisäksi:
Ole Christian Veiby

Ole Christian Veiby (s. 17. kesäkuuta 1996) on norjalainen ralliautoilija. Hän kilpailee WRC2-sarjassa kartanlukijansa Torstein Eriksenin kanssa. Veiby voitti Norjan rallimestaruuden vuonna 2019.
Hän kilpailee myös rallicrossissa.
Haugalandin ja Sunnhordlandin käräjäoikeus

Haugalandin ja Sunnhordlandin käräjäoikeus (norj. "Haugaland og Sunnhordland tingrett") on yksi Norjan 23 käräjäoikeudesta ja se kuuluu Gulatingin laamanninoikeuden alaisuuteen. Se perustettiin vuonna 2021 yhdistämällä aiemmat Haugalandin ja Sunnhordlandin käräjäoikeudet. Käräjäoikeuden toimipisteet sijaitsevat Haugesundissa ja Leirvikissä.
Tuomiopiiri.
Käräjäoikeuden tuomiopiirin muodostavat seuraavat kunnat:
Simone Campedelli

Simone Campedelli (s. 26. heinäkuuta 1986) on italialainen ralliautoilija, joka kilpailee rallin EM-sarjassa. Hän on Italian asfalttisarjan mestari vuodelta 2022.
Campedelli on voittanut muun muassa Targa Florio -rallin vuonna 2019.
Mikko Iisakkila

Mikko Olavi Iisakkila (s. 23. heinäkuuta 1948 Hauho) on suomalainen agronomi ja eläköitynyt pankinjohtaja, joka on saanut maanviljelysneuvoksen arvonimen.
Henkilöhistoria.
Iisakkila syntyi maanviljelijä Viljo Johannes Iisakkilan ja emäntä Saara Elisabet Juppalan perheeseen. Hän avioitui 1973 ekonomi Kerttu Tuulikki Mariitta Peltomaan kanssa. Iisakkila tuli ylioppilaaksi Pälkäneen yhteiskoulusta 1968, suoritti maamieskoulun 1971 ja valmistui agronomiksi maanviljelystalouden alalta Helsingin yliopistosta 1975. Hän oli vt. ylimääräinen esittelijä ja tarkastaja Maatilahallituksessa 1974–1975, Maatalouskeskusten Liiton suunnitteluagronomi 1975–1979 ja johtava koneagronomi 1979–1983, Kanta-Uudenmaan Säästöpankin maatalousrahoituspäällikkö 1983–1986 ja pankinjohtaja ja toimitusjohtajan varamies 1986–1991.
Suomen Säästöpankki SSP Oy:n Klaukkalan konttorin pankinjohtaja Iisakkila oli 1992–1993, Kansallis-Osake-Pankin markkinointipäällikkö 1994–1995, Maa- ja metsätaloustuottajain Keskusliiton sekä Suomen Jobs and Society -yhdistyksen selvitysmies 1996, Maaseutuyrittäjyyden Edistämiskeskuksen toimitusjohtaja 1997–1999, Lammin Säästöpankin Nurmijärven konttorin johtaja ja pankinjohtaja 1999–2002 sekä Luopioisten Säästöpankin toimitusjohtaja 2002–2010. Hänellä oli työuransa aikana myös useita asiantuntija- ja luottamustehtäviä. Maanviljelysneuvoksen arvonimen Iisakkila sai 2009.
Targa Florio -ralli

Targa Florio -ralli ("Targa Florio - Rally Internazionale di Sicilia") on Sisiliassa järjestettävä rallikilpailu. Alkuperäinen Targa Florio -kilpailu järjestettiin vuoteen 1977 ja vuonna 1978 sen tilalle tuli rallikilpailu.
Kilpailu on kuulunut säännöllisesti Rallin Euroopan-mestaruussarjaan. Kilpailu on kuulunut myös IRC -sarjaan vuonna 2012.
Argot

Argot on alamaailmassa syntynyt ranskan puhekielen muoto, jossa on joitakin tuhansia sanoja, esimerkiksi vuonna 1952 Timo Kylmälän arvion mukaan niitä oli 6 000. Runoilija François Villon kirjoitti "vihreäksi kieleksi" sanotulla kielellä kaksitoista balladia. Vihreä kieli -nimitys johtuu siitä, että pelihuijarit käyttivät argot-kieltä vihreäverkaisen pelipöydän ääressä. Victor Hugo luonnehti kieltä:
Kieli juontaa juurensa Ranskan maakunnista, ja sen varhaisversioilla on historian kuluessa ollut eri nimityksiä: 1100-luvulla se oli "jargon", 1500-luvulla "jobelin", ja tuolloin kielessä oli vain 33 sanaa, sitten "blesquin", "baraqouin", "narquois" ja 1700-luvulla "bigorne". Argot syntyi Pariisissa, omaksui ne kaikki ja siirtyi kirjalliseen kieleen. Ensimmäisenä sitä käytti L.-F. Céline teoksessaan "Niin kauas kuin yötä riittää", sen jälkeen Édouard Bourdet, Francis Carco, Raymond Queneau, Jean-Paul Sartre ja monet muut. Se on omaksunut sanoja muista kielistä, espanjasta, saksasta, englannista ja italiasta.
Tekoäly videopeleissä

Videopeleissä tekoälyä (AI) käytetään luomaan reagoivaa, mukautuvaa tai älykästä käyttäytymistä ensisijaisesti ei-pelaajahahmoissa (NPC), jotka ovat samanlaisia ​​kuin ihmisen kaltainen älykkyys. Tekoäly on ollut olennainen osa videopelejä niiden alusta lähtien 1950-luvulla. Videopelien tekoäly on erillinen alakenttä ja eroaa akateemisesta tekoälystä. Se parantaa pelin pelaajakokemusta koneoppimisen tai päätöksenteon sijaan. Kolikkopelien kulta-aikana ajatus tekoälyllisistä vastustajista yleistyi suurelta osin asteittaisten vaikeustasojen, erillisten liikemallien ja pelin sisäisten tapahtumien muodossa pelaajan panoksesta riippuen. Nykyaikaiset pelit käyttävät usein olemassa olevia tekniikoita, kuten polunetsintä- ja päätöspuita, ohjaamaan NPC:iden toimintaa. Tekoälyä käytetään usein mekanismeissa, jotka eivät heti näy käyttäjälle, kuten tiedon louhinnassa ja prosessisisällön luomisessa.
Tekoälyn perusteet.
Tekoäly on ihmisaivoista mallia ottava keinotekoinen neuroverkko, joka oppii ja kehittyy itse, ilman kolmannen persoonan ohjelmointia. Tekoälyn koneoppiminen tapahtuu ihmisaivojen lailla yrityksen ja erehdyksen kautta.
Tekoälyjä koulutetaan syöttämällä informaatiota, ja se oppii itse tunnistamaan kyseisen informaation ilman kontekstia.
Videopeliä kehitettäessä tämä toiminto on kuitenkin lähes hyödytön ja hyvin hidas. GAN (Generative Adversarial Network) on uuden sukupolven neuroverkko, joka sekä kouluttaa itse itsensä, että luo oppimastaan informaatiosta jotain uutta. GAN:in perusperiaate on, että se opiskelee materiaalia, yrittää luoda opiskellun materiaalin, sekä satunnaisuuden avulla uutta materiaalia, ja samaan aikaan toinen neuroverkko yrittää tunnistaa väärennetyn materiaalin oikeasta. Tämä auttaa luomaan mahdollisimman aidon näköistä tai kuuloista uutta materiaalia, joka on myös ainutlaatuista. Videopeleissä GAN-verkkoa on käytetty erityisesti vanhanaikaisten ja epätarkkojen grafiikoiden päivittämisessä uudempiin.
Tekoälyn soveltaminen videopeleissä.
Tekoälyä sovelletaan videopeleissä eniten ei-pelattaviin hahmoihin (NPC - Non-Playable Character) tarkoituksena antaa sivuhahmoille enemmän persoonallisuutta ja syvyyttä, lisäten näin immersiota ja monimuotoisuutta peliin.
Tekoäly voi simuloida lukemattomia eri peliskenaarioita. Tämä auttaa pelin tai kentän testaamisessa ja bugien löytämisessä. Tekoälyn avulla voidaan myös tarkastella pelaajan mielentilaa ja kykyjä pelaamisen aikana. Pelin vaikeustasoa voidaan muokata pelaajan kehityksen mukaan.
Tekoälyn avulla voidaan helposti generoida muuttuvaa sisältöä peliin. Esimerkiksi tehtäviä, karttoja ja tasoja. Tämä auttaa säästämään aikaa ja rahaa pelikehityksessä.
Voyager (metalliyhtye)

Voyager on australialainen progressiivinen metalliyhtye, joka oli perustettu Perthissä vuonna 1999. Bändi on julkaissut seitsemän täyspitkää albumia. Heidän seitsemäs täyspitkä studioalbuminsa "Colors in the Sun" julkaistiin maailmanlaajuisesti 1.11.2019 ranskalaisamerikkalaisen metallilevy-yhtiön Season of Mistin kautta. He edustivat Australiaa Eurovision laulukilpailussa 2023 kappaleella "Promise", joka sijoittui yhdeksänneksi.
Lähteet.
Larssonska gården

Larssonska gården on historiallinen puurakennus Hangossa, Uudellamaalla. Rakennus sijaitsee Bulevardin varrella Kirkkopuistoa vastapäätä ja se on valmistunut vuonna 1889. Nykyisin rakennus on tyhjillään. Larssonska gården on suojeltu asemakaavassa.
Historia.
Larssonska gårdenin rakennutti kauppias Julius Tallberg vuonna 1889. Rakennusta on laajennettu raatihuoneelle päin vuosina 1892-1896. Rakennukselle tyypillisiä piirteitä ovat fasadin päätykolmio ja parveke rautaisella aidalla. Rakennuksen ehkä tunnetuin asukas oli luotsinvanhin Uno Larsson. Myöhemmin rakennuksessa on toiminut muun muassa huonekalukauppa, kirjakauppa, viini- ja alkoholiliike, sekä kahviloita.
Adam Fantilli

Adam Fantilli (s. 12. lokakuuta 2004 Nobleton, Ontario, Kanada) on kanadalainen jääkiekkoilija, joka edustaa NHL:ssä pelaavaa Columbus Blue Jacketsia. Fantilli on pelipaikaltaan keskushyökkääjä ja laukoo vasemmalta. Fantilli varattiin NHL:ään varaustilaisuuden ensimmäisellä kierroksella numerolla 3. vuonna 2023.
Fantilli edusti Kanadan alle 20-vuotiaiden jääkiekkomaajoukkuetta nuorten MM-kilpailuissa 2023, jossa hän joukkueineen voitti kultaa. Fantilli teki seitsemässä ottelussa tehopisteet 2+3=5. Hän voitti kultaa myös MM-kilpailuissa 2023.
Sparone

Sparone () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 939 asukasta.
Strambinello

Strambinello () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 261 asukasta.
Skiffer

Skiffer on suomalainen vuonna 2010 perustettu ravintolaketju. Sen päätuote on ohutpohjaiset ja soikeat pizzat, joita se kutsuu ”liuskoiksi”. Ketju on saanut nimensä Helsingin Liuskasaaresta (), jonne se avasi ensimmäisen ravintolansa kesällä 2010.
Skifferillä on kahdeksan toimipistettä, joista viisi sijaitsee Helsingissä ja kaksi muuta Espoossa ja Hangossa. Liuskaluodon, Haukilahden ja Hangon ravintolat toimivat kesäisin ja muut ympärivuotisesti. Espoon kauppakeskus Ainoassa sijaitsee lisäksi Goat-niminen ravintola, jonka Skiffer on perustanut yhteistyössä Seksicon ja Dub Burgerin kanssa.
Skifferin toimintaa ylläpitää osakeyhtiö Peruna &amp; Co Oy, jonka toimitusjohtaja on yksi perustajista Pyry Koskimo. Vuonna 2021 yrityksen liikevaihto oli 5,2 miljoonaa euroa ja liikevoitto 209 000 euroa.
Artūrs Šilovs

Artūrs Šilovs (s. 22. maaliskuuta 2001 Riika, Latvia) on latvialainen jääkiekkomaalivahti, joka pelaa NHL-seura Pittsburgh Penguinsin organisaatiossa. Heinäkuussa 2024 Šilovs solmi Canucksin kanssa kaksivuotisen ja yhteensä 1,7 miljoonan dollarin arvoisen jatkosopimuksen.
Heinäkuussa 2025 Canucks kauppasi Šilovsin Pittsburgh Penguinsiin vaihdossa Chase Stillmaniin ja neljännen kierroksen varausvuoroon vuoden 2027 varaustilaisuudessa.
Hän on edustanut Latvian jääkiekkomaajoukkuetta vuosina 2022 ja 2023 jääkiekon MM-kilpailuissa. Šilovsin johdolla Latvia eteni vuonna 2023 jääkiekon MM-kilpailuissa ensimmäiseen pronssiotteluun maan historiassa. Šilovsia pidettiin sensaationa ja tähtenä. Šilovs voitti pronssia Latvian mukana. Vuoden 2023 MM-kilpailuissa Šilovs valittiin turnauksen arvokkaimmaksi pelaajaksi ja parhaaksi maalivahdiksi sekä hänet valittiin tähdistökentälliseen.
Bobbio Pellice

Bobbio Pellice () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 536 asukasta.
Bobbio

Bobbio voi tarkoittaa ainakin seuraavia:
Kaluunakäki

Kaluunakäki ("Tapera naevia") on käkiin kuuluva lintulaji. Lajia tavataan Keski- ja Etelä-Amerikassa.
Koko ja ulkonäkö.
Kaluunakäki kasvaa 27–30 cm pitkäksi. Sukupuolet muistuttavat toisiaan ulkonäöltään. Lajin tumman ruskeassa päässä on valkoinen silmäkulmajuova ja päälaella on musta ja punaruskea töyhtö. Kaluunakäen selkä ja siivet ovat ruskeat, ja niissä on runsaasti mustia juovia. Rinta on väriltää ruskehtava ja vatsa valkoinen. Linnun pitkä pyrstö on harmahtavan ruskea ja valkokärkinen.
Levinneisyys ja elintavat.
Kaluunakäkeä esiintyy Meksikon eteläkärjestä Argentiinaan ulottuvalla alueella. Lajin elinympäristöä ovat pensaikot, metsien reunamaat ja ruohomaat. Kaluunakäen ravintoa ovat hyönteiset ja niiden toukat ja hämähäkit. Laji liikkuu tavanomaisesti yksin tai pareittain. Kaluunakäki on pesäloinen ja munii katettuja pesiä rakentavien orneerojen, peukaloisten ja varpusten pesiin.
Balme

Balme () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 105 asukasta.
Myskisalvia

Myskisalvia ("Salvia sclarea") on salvioiden sukuun kuuluva kaksivuotinen ruohovartinen kasvi.
Myskisalvia kasvaa 60–150 cm korkeaksi. Sen kukat voivat olla valkoiset, vaaleanpunaiset tai hennon violetinsävyiset. Lehdet ovat pitkulaiset, hammaslaitaiset, 6-15 cm leveät ja yli 15 cm pitkät.
Myskisalvia on kotoisin Välimeren seudulta.
Myskisalviaa kasvatetaan koristekasvina puutarhoissa, joissa sen toivotaan houkuttelevan pölyttäjiä ja karkottavan tuoksullaan peuroja ja kasveja syöviä muita eläimiä. Sitä käytetään myös viinin, marmeladin, jälkiruokien ja tuoksujen valmistuksessa.
Egyptin 7. dynastia

Egyptin 7. dynastia hallitsi Egyptiä ensimmäisen välikauden alkupuolella. Osa tutkijoista pitää dynastiaa kuvitteellisena, ja on laskenut sen faaraot 8. dynastiaan. Tämän dynastian faaraoiden nimet mainitaan Abydoksen kuningasluettelossa.
Jarmo Skön

Jarmo Skön on Tampereella asuva suomalainen teatteriohjaaja, taidekasvattaja, yhteisötaiteilija, esiintyjä ja laulaja. Skön toimii tällä hetkellä freelancer-pohjaisesti taiteilijana ja taidekasvattajana sekä Suomessa että erilaisissa kansainvälisissä hankkeissa. Hän on myös toiminut vuodesta 2017 Vimmart -yhdenvertaisen taiteen oppilaitoksen toiminnanjohtajana ja musiikkikoulun rehtorina sekä vuodesta 2014 Tampereen taidekasvatus ry:n puheenjohtajana. Syksyllä 2022 Skönistä tuli myös Tampereen King Sejong -instituutin kunniapuheenjohtaja. 
2000-luvun alussa Skön työskenteli myös mm. Kokkolan kaupunginteatterissa. Lisäksi hän toimi Eräjärven Työväen Näyttämön ohjaajana vuosina 2010-2021, jonka aikana hän ohjasi yli 20 kokopitkää näytelmää. 
Vuonna 2011 Skön kutsuttiin liettualaiseen LNK -televisiokanavalla pyörivään Žvaigždžių Duetai-laulukilpailuun, jossa hän sijoittui Superfinaalin 3.lle sijalle yhdessä parinsa Ruslanas Kirilkinasin kanssa. 
Skön on koulutukseltaan teatteri-ilmaisun ohjaaja YAMK. Hän tehnyt myös sosiaalisen sirkuksen, tanssi-innostamisen® ja draamakasvatuksen opintoja.
GeForce 16 -sarja

GeForce 16 -sarja on Nvidian kehittämä GeForce-näytönohjainsarja. Sarjan näytönohjaimet pohjautuvat Turing-arkkitehtuurin. Ensimmäinen GeForce 16 -sarjan näytönohjain, GeForce Gtx 1660 Ti, julkaistiin helmikuussa 2019.
Näytönohjaimet.
Lähde:
Édouard Bourdet

Édouard Bourdet (1887 Saint-Germain-en-Laye, Ranska – 17. tammikuuta 1945 Pariisi, Ranska) oli ranskalainen näytelmäkirjailija. Hän käsitteli näytelmissään aikansa yhteiskunnallisia ongelmia satiirin ja psykologisen analyysin keinoin. Ensimmäiset näytelmät "Le Rubicon" (1910) ja "L’Homme enchaîné" (1923) jäivät vähälle menestykselle. Hänen maineensa vakiinnutti "La Prisonnière" (1926). Näytelmä "Vient de paraître" (1928) on kirjallisen maailman satiiri, jolla hän aloitti maailmansotien välisenä aikana kirjoittamiensa satiiristen komedioiden sarjan, johon kuuluvat lisäksi esimerkiksi "Le Sexe faible" (1931) ja "Les Temps difficiles" (1934). Myöhempiä näytelmiä ovat "Hyménée" (1941) ja "Père" (1943). Bourdet oli Comédie-Françaisen johtaja 1936–1940.
CFM International LEAP

CFM International LEAP (Leading Edge Aviation Propulsion) on CFM Internationalin valmistama ohivirtaussuihkumoottori. Se on CFM56 -moottorin seuraaja, ja kilpailee Pratt &amp; Whitney PW1000G -moottorin kanssa kapearunkokoneiden voimanlähteissä.
Käyttö lentokoneissa.
CFM LEAP -moottoria versioineen käytetään seuraavissa lentokoneperheissä:
Outo intohimo

Outo intohimo ("Bad Timing: A Sensual Obsession") on Nicolas Roegin ohjaama brittiläinen psykologinen draamaelokuva vuodelta 1980. Yale Udoffin käsikirjoittama tarina hyppii ohjaajalleen tyypillisesti ajassa edestakaisin. Siinä Wienissä asuva yhdysvaltalainen psykiatri (Art Garfunkel) ajautuu tuhoisaan suhteeseen naimisissa olevan naisen (Theresa Russell) kanssa, joka yrittää itsemurhaa. Tapausta tutkii rikosetsivä (Harvey Keitel). Naisen tšekkiläistä aviomiestä esittää Denholm Elliott.
Tuotanto.
Elokuva on kuvattu Wienissä, Marokossa, Lontoossa ja New Yorkissa. Richard Hartleyn alkuperäismusiikin ohella elokuvassa kuullaan Tom Waitsin ja Billie Holidayn lauluja sekä Keith Jarrettin jazzpianismia albumilta "The Köln Concert".
Vastaanotto.
Elokuva herätti suurta pahennusta suorasukaisen ja pitkän raiskauskohtauksensa takia. Levittäjäyhtiö Rank Organisationin edustaja luonnehti sitä sairaiden ihmisten sairaille ihmisille tekemäksi sairaaksi elokuvaksi, ja se onkin jäänyt yhdeksi vähiten nähdyistä Roegin teoksista..
Elokuva on esitetty Suomen elokuvateattereissa ilmeisesti vain syksyn 1990 Rakkautta ja anarkiaa -festivaaleilla Helsingin Bio Illusionissa. Tuolloin "Helsingin Sanomien" Mikael Fränti luonnehti sitä yhdellä sanalla ”vangitsevaksi”. British Film Instituten Mike Sutton kehuu pääparin Garfunkelin ja Russellin suoritusta rankoissa rooleissaan, joista näyttelijät melkein kävelivät ulos elokuvan kuvausvaiheessa.
Ursula Ledóchowska

Ursula Ledóchowska (17. huhtikuuta 1865 Loosdorf, Melk, Itävallan keisarikunta – 29. toukokuuta 1939 Rooma, Italian kuningaskunta), kastenimeltään "Julia Maria Ledóchowska", oli itävaltalais-puolalainen sääntökunnan perustaja ja katolisen kirkon pyhimys.
Ursula Ledóchowska toimi ennen ensimmäistä maailmansotaa Kaakkois-Suomessa. Hän perusti Karjalan kannakselle ”Merentähti” -nimisen tyttöjen sisäoppilaitoksen, joka aloitti toimintansa 1910. 
Yhdessä isä Adolf Carlingin kanssa äiti Ursula toimitti ensimmäisen suomenkielisen katolisen rukouskirjan ”Terve Meren tähti, rukouskirja Suomen katholiselle kansalle”, joka julkaistiin Roomassa vuonna 1910. Myöhemmin Puolassa äiti Ursula perusti uuden ursuliinisääntökunnan haaran, ns. harmaat ursuliinit. Vuonna 1983 paavi Johannes Paavali II julisti hänet autuaaksi ja vuonna 2003 pyhäksi. Vuonna 1989 hänen hämmästyttävän hyvin säilynyt ruumiinsa siirrettiin Roomasta Puolan Pniewyyn.
 Hänen muistopäivänsä pyhimyskalenterissa on 29. toukokuuta.
Pyhän Ursulan katolinen seurakunta Kouvolassa on nimetty hänen mukaansa, ja hänen kirjoitustensa pohjalta hartausteksteiksi koottu novenarukous on käännetty suomeksi.
Busano

Busano () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1 595 asukasta.
Canischio

Canischio () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 280 asukasta.
Yleisurheilun alle 20-vuotiaiden Euroopan-mestaruuskilpailut 2021

Vuoden 2021 yleisurheilun alle 20-vuotiaiden Euroopan-mestaruuskilpailut käytiin 15.–18. heinäkuuta Kadrioru staadionilla Tallinnassa Virossa. 
Vuoden 2021 alle 23-vuotiaiden yleisurheilun EM-kisat pidettiin samassa paikassa viikkoa aiemmin Norjan Bergenin luopumisen jälkeen.
Mitalistit.
Käytetyt lyhenteet:
Cantoira

Cantoira () on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 625 asukasta.
Carl Barksin Aku Ankka

Carl Barksin Aku Ankka on suomenkielinen sarjakuva-albumisarja, joka perustuu sarjakuvataiteilija Carl Barksin piirtämiin Disney-hahmoihin. Albumisarjan julkaisu alkoi vuonna 2023, ja sen on kustantanut Story House Egmont. Sarjassa on julkaistu Carl Barksin käsikirjoittamia ja piirtämiä ankkatarinoita niiden alkuperäisessä julkaisujärjestyksessä, alkaen tarinasta "Ryytimaa" (The Victory Garden, 1943), joka on ensimmäinen Barksin kokonaan itse käsikirjoittama ja piirtämä Aku Ankka -tarina.
Hnivan

Hnivan () on kaupunki Ukrainan Vinnytsjan alueen Vinnytsjan piirissä. Hnivan sijaitsee Etelä-Bugin varrella, 23 kilometriä alue- ja piirikeskus Ternopilistä etelään. Kaupungissa on rautatieasema.
Tammikuun keskilämpötila on -6,0 ja heinäkuun +18,7 celsiusastetta. Keskimääräinen vuosisademäärä on 544 millimetriä.
Hnivan on mainittu historiallisissa asiakirjoissa ensimmäisen kerran vuonna 1629. Paikkakunnan linnoitus tuhottiin vuonna 1648. Puolan toisessa jaossa (1793) paikkakunta siirtyi Podillian osana Venäjän keisarikunnan hallintaan. Vuonna 1870 paikkakunnan kautta rakennettiin Kiova-Odessa -rautatie. 1800-luvun jälkipuoliskolla paikkakunnan graniittivaroja ryhdyttiin hyödyntämään laajamittaisesti rakentamisessa. 1874 käynnistyi myös sokeritehdas. Kaupungin aseman Hnivan sai vuonna 1981. 
Ennen vuoden 2020 aluehallinnollista uudistusta kaupunki oli osa Tyvrivin piiriä. Kesällä 2020 Hnivan liitettiin osaksi Vinnytsjan piiriä.
Ukrainan tilastokeskus arvio kaupungin väkiluvuksi 12 191 asukasta (1.1.2022). Vuoden 2001 väestönlaskennassa asukkaita oli 12 832. Heistä 74 prosenttia oli etnisesti ukrainalaisia, 17 prosenttia puolalalisia ja 4 prosenttia venäläisiä.
Abraham ibn Ezra

Abraham ben Meir ibn Ezra (myös muodossa Abenezra, ; 1092 tai 1093 Tudela, Zaragoza – 1167 Calahorra) oli yksi keskiajan merkittävimmistä juutalaisista oppineista. Hän kunnostautui uusplatonistisessa filosofiassa, tähtitieteessä, lääketieteessä, runoudessa, kielitieteessä ja eksegetiikassa. 
Elämä ja ura.
Hän lähti kotimaastaan muslimien Espanjasta ennen vuotta 1140 ja vietti kuolemaansa saakka vaelluselämää, joka vei hänet Pohjois-Afrikkaan, Egyptiin, Roomaan, Luccaan, Mantovaan, Veronaan, Narbonneen, Béziersiin, Dreux’hön, Lontooseen ja takaisin Etelä-Ranskaan. Useissa edellä mainituissa paikoissa hän viipyi jonkin aikaa ja harjoitti runsasta kirjallista toimintaa. Häntä kutsuttiin "Viisaaksi, Suureksi, Loistavaksi Tohtoriksi". Kotimaassaan hän oli jo saavuttanut arvostetun runoilijan ja ajattelijan maineen; mutta runojensa lisäksi hänen teoksensa, jotka olivat kaikki heprean kielellä, syntyivät hänen matkoillaan. Näillä teoksilla, jotka kattavat ensisijaisesti heprealaisen filologian ja raamatun eksegetiikan, hän halusi tuoda kristityn Euroopan juutalaisten saataville tietoa, joka sisältyi hänen Espanjasta mukanaan tuomiinsa arabiankielisiin teoksiin. Hänen kieliopilliset kirjoituksensa ja käännöksensä arabiasta olivat ensimmäisiä hepreankielisiä heprean kieliopin selityksiä. Hänen raamatunkommentteihinsa kuuluvat Jobin kirjan, Danielin kirjan ja psalmien selitykset sekä Pentateukin kommentaari. Vaikka hänen eksegeesinsä ovat pohjimmiltaan filologisia, hän lisäsi niihin paljon filosofisia huomautuksia. Kommentaarissaan Abenezra pitää kiinni pyhien kirjojen kirjaimellisesta merkityksestä ja välttää rabbiinisia allegorioita ja kabbalistisia liiallisuuksia, vaikka hän pysyykin uskollisena juutalaisille perinteille. Hän kuitenkin harjoittaa itsenäistä kritiikkiä, joka joidenkin mukaan lähentelee jopa rationalismia. Hänen filosofisessa ajattelussaan näkyvät uusplatoniset ajatukset, ja myös astrologia vaikutti hänen maailmankuvassaan. Hän kirjoitti myös useita teoksia matemaattisista ja tähtitieteellisistä aiheista.
Holland Norway Lines

Holland Norway Lines oli vuonna 2021 perustettu alankomaalainen varustamoyhtiö. Yrityksen toiminta päättyi rahallisten vaikeuksien johdosta elokuussa 2023.
Varustamolla oli vuokrattuna M/S Romantika virolaiselta varustamoyhtiö Tallink Gruppilta. Holland Norway Linesin rahallisten vaikeuksien vuoksi Tallink Grupp purki vuokrasopimuksen aluksesta 1. syyskuuta 2023. 
Holland Norway Lines ilmoitti alunperin tavoitteekseen liikennöidä täysin päästöttömillä aluksilla vuoteen 2026 mennessä.
Sataman vaihtuminen.
Holland Norway Lines ilmoitti lehdistötiedotteessaan 23. maaliskuuta 2023, että Romantikan lähtösatama vaihtuu 17. huhtikuuta – 31. toukokuuta 2023 väliseksi ajaksi väliaikaisesti Alankomaiden Eemshavenista Saksan Cuxhaveniin ja 1. kesäkuuta alkaen pysyvästi Saksan Emdeniin.
Rahalliset vaikeudet, vuokrasopimuksen purku ja konkurssi.
30. elokuuta 2023 Holland Norway Lines ilmoitti lehdistötiedoitteella, että he hakevat maksujen keskeytystä tuomioistuimelta. Syynä tilanteeseen oli sataman vaihtuminen, ja sen aiheuttamat rahalliset vaikeudet. Varustamo ilmoitti samalla, että M/S Romantika pysyisi poissa liikenteestä toistaiseksi.
1. syyskuuta 2023 Tallink ilmoitti, että Tallink Latvija ASn, ja Holland Norway Lines BVn välille solmittu vuokrasopimus koskien M/S Romantikaa on purettu epävarman tilanteen vuoksi etuajassa. Sopimuksen oli tarkoitus olla voimassa ainakin 2025 saakka. Tallink kommentoi kauppalehdelle, että sopimus purettiin, sillä Tallink halusi laivan takaisin, ennen vuokraajan mahdollista konkurssia. 
Holland Norway Lines asetettiin konkurssiin 5. syyskuuta 2023.
Ivar P. Tveiten

Ivar Petterson Tveiten (18. joulukuuta 1850 Fyresdal – 17. huhtikuuta 1934 Fyresdal) oli norjalainen maanviljelijä ja Venstren poliitikko. Hän istui suurkäräjillä vuosina 1903–1924 ja toimi niiden puhemiehenä 1916–1918 sekä 1919–1921. Vuosina 1924–1926 Tveiten oli Norjan kirkko- ja opetusministeri.
Yleisurheilun Pohjoismaiden-mestaruuskilpailut 2023

Neljännet yleisurheilun PM-kisat järjestettiin Kööpenhaminassa 27.–28. toukokuuta 2023. PM-kilpailu oli kokeiluluontoinen ja kisojen mahdollisesta jatkosta päätetään myöhemmin. Aikaisemmin PM-kisat oli järjestetty vuosina 1961, 1963 ja 1965.
Erilliset moniotteluiden PM-kisat (miesten 10-ottelu ja naisten 7-ottelu) käytiin Ruotsin Boråsissa 10.–11. kesäkuuta.
Arnold Holmboe

Arnold Holmboe (11. maaliskuuta 1873 Steinkjer – 27. heinäkuuta 1956 Oslo) oli norjalainen juristi ja Venstren poliitikko. Hän istui suurkäräjillä vuosina 1922–1924 ja 1928–1930 sekä toimi Norjan oikeusministerinä 1922–1923 ja valtiovarainministerinä 1924–1926.
Holmboe

Holmboe on ainakin seuraavien henkilöiden sukunimi:
Lillesands-Posten

Lillesands-Posten (lyh. LP) on norjalainen vuonna 1870 perustettu paikallislehti, jonka kotikunta on Lillesand. Se kuuluu Polaris Media -konserniin.
Regniowez

Regniowez on kunta Pohjois-Ranskassa Ardennesin departementissa Grand Estin alueella. Se sijaitsee noin 39 kilometriä Charleville-Mézièresin kaupungista luoteeseen ja rajoittuu Belgian rajaan.
Kunnan entinen seurakuntapappi Bonaventure Feuillenille oli myös taiteilija. Hän teki piirustuksien sekä vesi- ja öljyvärimaalauksien lisäksi myös lasimaalauksia. Kunnassa on hänelle omistettu museo.
Peter Artedi

Peter Artedi (toisinaan muodossa "Petrus Artedi"; 27. helmikuuta 1705 Anundsjö, Ruotsi – 27. syyskuuta 1735 Amsterdam, Alankomaat) oli ruotsalainen biologi, jota pidetään iktyologian perustajana. Hän kuoli hukkumalla vain 30-vuotiaana, ja Carl von Linné julkaisi hänen pääteoksensa "Ichtyologia"n postuumisti vuonna 1738. Teoksen esipuheessa Linné kertoi heidän jakaneen biologian niin, että Linné keskittyisi kasveihin ja hyönteisiin, kun taas Artedi tutkisi kaloja ja muita eläimiä.